
ОРГАН ЛЕМКОВСКОГО СОЮЗА. 


Почтова оплата заплачена рычалтом. 

Пренумерата в краю : 


30 грошей місячно, 
1:50 зол. полрочно, 
3 зл. рочно. 


В;Америщ: 50 центов полрочно. 
1 $ рочно. 


В Чехословакии: 


2 кор. місячно, 9 кор. полрочно, 
18 кор. рочно. 


Конто чекове Нр. 404.155. 


Выходит в четверг около іб-того и 30-того каждого місяця. 


Редакция и администрация в Крыниці. — Адрес: „Лемко“ Крыниңя. ===> 
Е АНЦНЦИНИЦИЦИННИШИИНИШИИНИЦИИНИНИНИНННННННИНННННННН 


Отдаймме всенародный поклон. 


Зближатся велика и сумна рочниця... 
Незадолго мине 20 роков от той хвилі, ко- 
ли то над цілом Европом запалилося стра- 
шне, чорне пламя, зачалася грозна, світова 
война. По вшыткых краях зачали пересувати- 
ся непроглядны полчыща узброєного от ног 
до головы войска. Врагы наступали на себе... 
Але перше чым загуділи кольосы-арматы, 
перше чым змірялися два неприятельскы вой- 
ска, уж тяжко застогнала наша Прикарпатска 
Земля. Море слез и кырви обагрило єю. Гор- 
ко зарыдала кажда руска громада от Сокаля 
аж по Санч. Заломила рукы руска Мати... 
Так, то факт! Першу кровну жертву в сві- 
товой войні принюс наш рускый народ в Га- 


личыні. 
Заколысалися шыбенищ, зогнулися придо- 


рожны дерева под тягаром трупов, выстріли- 
ли першы патроны на подворях вязниць, пе- 
реполнилися вшыткы крыминалы. Через села, 
міста гнали непроглядны толпы арештованых 
людей! 

Штож-то за злочинцев, што за страшных 
переступников так тяжко карат „высококуль- 
турна“ австро-венгерска держава, котром ря- 
диш „Божою милостію“ цісар Франц Осиф І. 

То не бандитов, то не злочинцев-здрайцев 
гнав німецкый жандарм, ци вояк на мукы и 
немынучу смерт, ніт — то вели рускых лю- 
дей: молодых и старых, жен и дітей, газдов 
и священников, учителей и адвокатов. Их 
вшыткых едином „вином“ было лем тото, же 
они рускы, же руска мати их родила! 

Так, знай и чуй, Шлый світе, же в ХХ сто- 
літю людей гнали на смерт, людей казнили 
серед страшных издівательсте за их народ- 
ность, за их переконаня ! 

Чуючы свою прудку загибель дрантива 
„Тюрма народов“ австро-венгерска монархия 
совершат свой остатний „подвиг“, выказує 
своє „геройство“ в отношенню до своих без- 
боронных и неозброєных граждан. Чуючы 
зростаючу силу словянской идеи тратит ро- 
зум всевладный ДО тепер німец и... пе кров 
своих невинных Жертв. 

А што найсмутнійше, найстрашнійше, же 
в том диком пырі сердечні помагал німцям 
и мадярам наш родный брат-каин, німецькый 
запроданець, котрый перекрестился з руснака 
на украинця. Засліпленый обіцянками стратил 
он людске сумліня и в радосном усмішку до- 
носами и фальшывыма свідоцтвами затягал 
петлю на шыи свого брата-руснака. Зберался 
уж аж и правити парастас по зненавидженых 
„кацапах“! 


Море крови... Шыбенищ, розстрілы без 
КОНЦЯ... 

А тых, што не дали рады постріляти и по- 
убивати, впакували до вагонов и повезли да- 
леко-далеко до страшного пекла, котрому 
имено: Талергоф. Там в зимні, голоді, хво- 
ротах и звірскых муках пропадал цвіт нашого 
народа... По трох роках знесли тоту вязницю, 
розобрали баракы, решту помордованых рус- 
кых людей пустили домив вмерати, а місце 
тото зровнали з земльом. Лем єден слід не 
могли затерти, а то невеличке місце „под со- 
снами“, де сном вічным заснуло около пят 
тысяч рускых людей — нашых родных. 

Спят они там в далекой чужой, німецкой 
землі и неє кому поставити трираменного 
креста на их великой могилі. Не дойде там 
несчесна вдовиця, не клякне над их гробом 
бідна сиротина , и не зросит сухой землі сле- 
зами-молитвом... 


Але 31. мая т. р. отбудеся во Львові з'їзд . 


Талергофцев, з'їзд их родин и вшыткых тых 
рускых людей, котрым дорога памят великых 
народных мученников, погыбшых в часі вой: 
ны так в краю, як и на чужыні в Талергофі, 
Терезин! и. т. д. 

Ден тот буде днем всенародной тризны, 
всенародных поминок. Прийдут там тысячы 
руского народа, штобы: разом помолитися на 
гробі перед выбудуваным красным памятни- 
ком-крестом, отдати честь вшыткым героям, 
жытя своє отдавшым за святе руске имя и 
пройти походом по улицях того Львова, де 
20 роков тому рижноплеменна толпа издіва- 
лася над нашима невинныма арештоваными. 

В том великом дню не може там бракнути 
и нас Лемков. Мы тыж, може и веце, як дру- 
гы, принесли жертв на олтар Руси. Дня 6. 
вересня 1914 р. на подворю суда в Горлицях 
зложыл свою голову зианый нам о. Максим 
Сандович зо Ждыні, дня 28. вересня на го- 
родской стрільниці в Санчі зостали розстрі- 
ляны вшыткыма любимый о декан П. Сандо- 
вич з Брунар выж. (отец 9 дітец !) и єго сын 
Антон. дня 18. січня 1915 р. повішено на 
рынку в Грыбові Теофиля Мохнацкого з Ыл- 
царевой. Розстріляно в Кошыцах честного 
газду з Крыниці Онуфрия Крегля — повіше- 
но на вербах в Пивничной семох радных из 
Вірхомлі Великой и много-много другых стра- 
чено. В Талергофі мали мы тыж гарде 
представительство. З наших гор было там 
больше як 2 тысячы людей, з чого около 
200 уж раз на все остали там „под соснами“. 
Для приміру подам: Білянка — 16 (з чого 


вмерло в Тал. 3), Вортне 16 (померло 3), Вы- 
сова 22 (померло 8), Вышовадка 4 (померло 
3), Гладышев 20 (померло 4), Ждыня 25 (по- 
мерло 2), Крыниця 26 (померло 3), Лабова 
22 (померло 2), Лабовец 10 (померло 3), Ло- 
сье 33, Ольховец 20 (померло 6), Поворозник 
11 (померло 4), Тылич 19, Сянок 27 (помер- 
ло 4) ит. д. 

Каждый культурный народ высоко цінит 
і шанує памят своих героев, памят своих 
предводителей пострадавшых за идею. Не 
зостанте и мы зозаду! 

Вышлийме до Львова своє достойне пред- 
ставительство ! Знам, же зараз повісте мі, же 
не оден поихалбы, але штож кед нее гро- 
шей. То правда, але при доброй вол! и охо- 
ті тых пару злотых у многых ищы ся найде, 
— тым больше, што буде и знижка на колєи. 
Откажте собі даякы иншы приємности, а от- 
ложме на ізду на з'ізд! | 

Идме на з'їзд тым больше, жебы доказати 
же Талергоф то наша руска жертва-святыня. 
Бо як штораз частйше чуєме, тоты каины, 
котры нас гнали на шыбениці и до крымина- 
лов, тепер ищы кричат, же то их мучыли 
В Талергофах. Крикнийме перед світом, же 
то лож и фалш, як и ціле их украинство!! 
Проч от нас з закырвавленыма руками! ‘ 

Пригадайме им знаных нам на Лемковщині 
свідков-доносителей, щырых украинцев : о. М. 
Дороцкого зо Злоцкого (котрый тепер ищы 
має смлость в „Укр. Бескид!“ писати одозви 
„до братів Лемюв“ и подписуватися яко „щи- 
ро любячый“ ци „отданый Вам“), о. В. Смо- 
линского з Новой-Веси, учытеля М Гуцеляка 
з Ылцаревы (головн. свідка на суд! Сандови- 
чей), учыт. А. Гусака з Мохначкы, учыт. Ни- 
щоту зо Снітниці, учыт. С. Сороку з Фльо- 
ринкы, П. Ключника и т. д. — имена котрых 
добрі вбилися нам в памят! 

Я сам не талергофец, бом тогда был ищы 
дитином, але я сын пок. талергофця и тым 
горджуся. Яко такий звертамся ту передовсім 
до нашой лемковской молодежи, до сынов 
и внуков страдальцев-талергофцев и всей 
руской молодежи: отдайме честь - хвалу на- 
шым предводителям и родичам, нашым на- 
родным мученникам за Русь! 

Организовано в своих лемковских строях 
возме масову участ в Талергофскому з`ізд 
во Львові 31. мая т. р. 

Поклонмеся перед прахом замученых |... 

ВЯ 


До газеты долучаме чек П.К. О. 
просиме присылати 
пренумерату! 


„ зинали ЕЯ 


Стр: 2 


ПЛЯН РЕФОРМЫ 
РОЛЬНОЙ. 


В звязи з остатнима нарадами господарчы- 
ма Правительства Гн министер рольництва 
Наконєчников- Клюковскый уділил представи- 
телям пресы слідуючых информаций. Опро- 
вергнул он передовсім мніниє, што в остатних 
часах Правительство нич не робит над по- 
правом устрою рольного в Польщі. Тото не 
покрыватся з правдом повіл Гн министер, бо 
в 1930 році скомасовано 509 тисяч гектаров, 
а в р. 1933 402 тисяч гектаров и роспарце- 
льованю 83 тисяч гектаров. 


Мале ослабленє выкликали трудны обсто- 


ятельства господарчы, але робот не перерва- 
но. Потом гн министер пояснил значынє 
основаного в р. 1932. Фонда Оборотового 
Реформы Рольной. З того то фонда финан- 
суеся акцию перебудовы устрою рольного. 
На доходы фонда складаются належытости 
добывателей державных грунтов и доходы 
рентовы по бывшых комисиях кольонизаций- 
ных и аграрных Банках, а также от власти- 
телей дробных варстатов рольных, котрым 
Правителлство переводит комасацию, мели- 
орацию, ‘або парцеляцию. Тот шлый фонд 


ест перезначаный на поднесене уровня госпо- 


дарчого села и то через парцеляцию. Кома- 
сацию и мелиорацию, а также через знесене 
сервитутов селянскых и подлы сполок. Пра- 
вительство приготовило плян акции над пе- 
ребудовом устрою рольного на период пя- 
тьох літ, предвиджуючы на тоты роботы 
суму 181 милионов злотых. 

За тоты грошы має переводитися дальше 
комасации, парцеляции и мелиорации грунтов. 

Найбольшу увагу звертат Правительство на 
парцеляцию, а то тому, што населеня прибы- 
ват, як также и по поводу, што великы вар- 
статы рольны пережывают кризис, и будут 
змушены до такой ликвидации, Понеже над- 
росту. населеня сельского не можна отпрова- 
дити до центров промышленных, ани также 
на емиграцию, 
веденя плановой колонизации внутренной 
и друга конечность переведеня комасации 
господарств малых. На парцеляцию перезна- 
чат ся в тых пятьох літах 625 тисяч гектаров 
а на комасацию 400 тисяч господарств на 
пространстві 2 

Чысла тоты вказуют, што Правительство 
пиоєктує великы роботы, штобы облегчыти 
положыня села. Сут стараня, штобы обни- 
жыти кошты комасации. 

На роботы мелиорацийны предвиджено 
в том році 600.000 злотых, а на четвертый 
и пятый рок плана Правительство перезначат 
по 20 милионов рочно. 

На основі высше наведеного мөжна надія- 
тися, што в продолженю найблизшых 5 літ 
справа рольництва в Польщі посунеся сильно 
наперед, а само рольництво поднесеся. 


Польша и Совіты 


навязуют штораз близшы отношеня и боро- 
нят спокою світа. — Новый амбасадор со- 
вітскый Давтьян запросил до себе предста- 
вителей польской пресы и поинформовал ю 
о отношенях медже Совітами и Польщом 
в такый способ: 

„В остатних часах политычны отношеня 
медже С. С. С. Р. и Польщом поправилися, 
До взаймного довірия причынился в значной 
мірі пакт о неагресии, 

Остае ищы дуже до зробленя, штобы близ- 
ше запознати общество польске з тым, што 


выдвигатся конечность пере- . 


милионы 300 тисяч гектаров. ` 


ЛЕМКО | 


направду ест в Росии" и совітске общество 
з Польщом и штобы устранити 'всякы сліды 
упереджыня и предразсудков, якы могли за- 
ховатися до тепер. 

Одночасно. натянута ситуация? (положенє) 
международна вымагат соокупленя вшыткых 
сил до борбы, штобы ухоронити світ перед 
ВОЙНОМ. 

Велике значене для розвоя нашого сусід- 
ского отошеня мают справы господарчы 
и в той области жде нас ищы великый труд. 

Отношеня торговельны медже нашыма тор- 
говельныма организациями и промыслом поль- 
скым, котрый уже от давна достарчат нам 
промышленных товаров сут того рода, же 
позволяют надіятися дальшого учучшеня 
в той области Дальше заявил Давтьян, што 
СССР не стремит до захвата ничыйой землі 
ани до войны, и вшыткы свои силы напря- 
гат в направлению економичном. 


Малла и прозерало. 


Мала малпа прозерало 

(И малпі ся раз удало) 

А была брыд и машкара 

Хоц и не барз ищы стара. 
Покрутила ним в гигалях 
Обернула го нарубы 
Обнюхала, обмацала, 
Спробовала взяти в зубы. 

И уж го шмарити мала 

Бо ся єй доцяп знудило, 

Але зыркла нехотячы 

И взріла в нем своє рыло, 
Здивилася : „Што за пика“ 
Пыск шырокый, клапты руды, 
Уха брыдкы, як у дика. 
Хыбаль брыдшой ніт паскуды. 

Дораз кличе на сусідку: 

„Оле, смотте кумо на то! 

Взріте таку малпу брыдку 

Як вы кумо, дайме нато“. 
А кума єй на то рече: 
Высте кумо дурноваты 
Вы сте сами в прозералі 
То ваш портрет, мате знати, 

Як мі не повірите 

То звідайте ся теляте 

Напевно вам правду повіст 

Же то вы так выглядате. 
И в світі сут такы люде 
И дуже их в нашым краю 
Што лем чужы видят блуды 
До своих ся нё признают. 

Так як нашы Яничаре 

Украинці з под „Бескида“ 

Не подобатся им Лемко 

И наша русска бесіда. 
А бесіда наша добра 
Давна, бо тисячелітна, 
Не така — як их штучна 
И фабрычна и тандытна. 

Бо в их мові кус слов русскых 

И тых лем сто и пят взяли 

Решта — молдавскы, кус монгольскых . 

И кус „вчены“ выдумали. 
Як бы так встал з гробу Тарас 
И зачал чытати „Діло“ 
На Камчатку втюк бы зараз 
Же аж бы ся закурило. 

Сват. 


Татта ЕАК чена таа УЧИРЧ ЛЕЗА ДАр 


Росия и Япония приготовляютея 
ДО ВОЙНЫ. 


Харбин, 26. квітня „Харбинскоє Время“ пи- 
ше што совітскый Дальрайком провадит робо- 
ты, стремлячы до вооруженя желізных дорог 
котры лучат позиции рижных стратегичных 
пунктов на далеком всході. Тоты роботы 
мают на ціли оборону границ перед Япони- 
йом. Видно з того, же хоц так Япония, як 
и Росия все заповідают же войны не хотят, 
положынє там єст не певне. 

Япония змінила свою назву и называтся 
тепер „Ниппон“. 


М 


ТалергоФекый 3713д. 


отбудеся 31-го мая т. є. в понеділок, в лат. 
свято Божого Тіла. — Кличеме всю руску 
общественност подготовитися до того наро- 
дного торжества. 

Місцевы и повітовы Талергофскы Комите- 
ты повинни постаратися о многочысленност 
участников и зробити нешкодливыма ложны 
слухы, же з'їзд не отбудеся. 

Позволенє на отбыте з'ізда уж ест. На з'їзд 
заповіли свой приізд представителі Карпат- 
ской Руси. Встрітме-же 20 літя народной тра- 
гедии и жертв мученичества в Талєргофі, як 
воскресенє до нового жытя! Призываме вшыт- 
кых до свесторонной подготовкы того исто- 
ричного ювилея страдань и кршости духа 
Галицкой Руси! 


За Центр. Талергоф. Комитет во Львові : 
Секретар : Предсідатель : 
Др. В. Р. Ваврик (—) Антон Гулла. 


Лев Троцкый во Франции. 


Єден з героєв руской революции, котрого 
диктатор Росии. ‘Сталин вигнал — осіл перед 
килькома роками в Турции. Там жыл он киль- 
ка роков, а потом позволило ему француске 
правительство замешкати на острові Корсиці. 
Троцкому Корсика не подобалася и он пере- 
несся найперше до Рейн, а потом до Барби- 
сон коло Парыжа. Троцкый зобовязался не 
заниматися политичныма справами. Газеты нё 
писали нич о том, де он жыє а то по той 
причыні, штобы населенє француске и руска 
емиграцӣя не докучали Троцкому. 


Недавно француска полиция зробила у не- 


го ревизию и нашла у него дуже больше- 


витской литературы. Францускы газеты д- 
няли тепер великый крик и жадают от пра- 
вительства выселеня Троцкого. Біда лем, же 
жадна держава не хоче Троцкого приняти. 
Остатни газеты доносят, же Турция годится 
єго приняти. вен 


Совітека Росия входит до Лигы 


Наций ? 


Газеты все росписуются о том, же С. С, С.Р. 
буде принята до Лигы Народов. 


Але совітске правительство поставило Лий 


Народов такы жаданя, на котры, не 
годятся не лем · Англия. — але также цілый 
ряд другых держав. Медже иншыма жадат 
совітске правительство сталого місця в Совіті 
Лигы Народов, а также признаня совітского 
правительства через вшыткых, котры входят 
до Лигы. 

Также и Германия хоче ввойти назад до 
Лигы и жадат также сталого місця в Совіті 
Лигы. 


ЗНА САБАА СААТИ УРУ ААЧИР ВТРАТ ААЛУ РАр ВР ЛОР ОЛИЧ 


МаниФестация приязни польеко- 
француекой. 


В неділю, дня 22/4, прихал до Варшавы 
францускый министер закордонных справ 
Гн Барту, штобы дати доказ приязни, яка 
лучыт Польщу и Францию. Министер Гн Бек 
принимал гостя обідом, в часі котрого так 
министер Бек, як и Барту выголосили промо- 
вы, в котрыг подчеркнули приязны отношення 
медже тыма, двома державами. В понедільок 
министер Барту, принятый через Гна Маршал- 
ла Пилсудского забавил у него полторы го- 
дины. В часі розмовы, котра мала характер 
сердечный впали ищы раз слова увірения 
о тісной приязни обох держав. Тота приязнь 
дає ручательство спокою, порядку безопас- 
ности цілой Европі. — Визиті той приписуют 
велике значенє. З Польщы выіхал министер 
Барту до Чех. 

Жертвам Талергофа! 


Вы спите сном мертвым в могилах 
Холодна Вас земля прикрыла 
И шумят Вам пісні жалосвы 
Надгробны березы и сосны .. 
Сут такы, што о Вас забыли 
Сут рабы без чести, сумліня, 
Хоц з Вами неволю пробыли 
На гробы Вам мечут каміня. 
Чувств людскых ся вшыткы позбыли 
Янчаре, выродкы. говеда 
И плюют на Вашы могилы 
Продатна и здрадна череда. 


В середу, дня 25. квітня 1934 помер 
директор книговод кооператива „Про- 
грес“ в Крыниці бл. п. Орест Мончак — 
прожывшы 26 літ. Смерт послідовала от 
воспаленя легкых. В покойном тратит 
кооператив чесного, солидного и преда- 
ного сотрудника. котрый не жалувал 
труда для народного добра. 

Тратит в Нем ціла Сандеччына добро: 
го и идейного организатора, а Русь лю: 
бяшого Сына. В похоронах взяли участь 
кромі институций крыницкых такые пред- 
ставителі чытален сусідных сел. На клад- 
бищі попращал Покойного в короткых 
словах Г-н М. Трохановскый, предста- 
вляючи єго жытє яко красный прим!р, 
як належыт служыти своему народови. 
Вічная Єму памят. 


Спирт для Америкы. 


_ Польща буле достарчати спирт Америці. 
Видно з того, же американці мочат тепер 
часто`євои горла — хоц ест там аж 11 ми- 


лионов безроботных. 

[што чути в світі. } 


‚ Святкова Велика. Село Святкова належало 
теред войном до свідомых рускых сел. Была 
у нас чытальня им. Качковского, руска Дру- 
жина и красна библиотека. На чытальняный 
лом звезено уж! материял, аж ту выбухлы 
война, котра зруйновала вшытко: книжкы 
з библиотекы пропали, а дерево розобрали 
добры люде и ани думают єго отдати. 

По войн! за стараньом нашого подвижного 
патриота священника О. А. Криницкого и 
килькох свідомых господарей отновлено зас 
чытальню, котра початково розвивалася ду- 
же добре. Молодеж горнулася до ней и дала 
жикька забав и представлень, медже другыма 
також „Книжник“ О. К. Чайковского. Але 
біда не спит. Пришол учытель Осип Зві- 
рик, котрый уходил долгый час медже нами 
за руского — бо все сам о собі так бесідо- 
вал. Он то поволи и незначно почал вще- 
плювати в школьны діти украинскы идеи 
и з тых дітей виросло потом пару украинчы- 
ков; правда их недуже, але и тоты приносят 
нам встыд, бож то дотля в нас не бывало. 
Тоты доморослы украинці не возмут руской 
жнижкы ани газеты до рук — нас называют 
жацапами — так ладні их выучыли. Провод 
медже нима провадят Отец Лабковскый и 
*Флюкс Яновскый. Они то оба разом з укра- 


` инскым священником О. Димитрийом Ступа- 


ком пробуют будовати шыроку украйну от 
моря до моря — але им не дастся тото зро- 
бити, бо на счестя решта молодежи триматся 
твердо рускости и не даеся баламутити. Тым 
однак хочеме повісти: „Не теряйте куме силы 
— не вчыйте нас нич нового, бо мы сами зна- 
ме, як нам треба жыти и во што вірити, ба- 
ламутити и рижнитися не даме, а вшыткым 
непрошеным учытелям можеме дати болючу 
отправу. Правдолюб. 


Сквіртне невелике село в повіті горлицком 
проявлят постоянно ожывленє и діятельность, 
благодаря управительови тамтешной шко- 


ЛЕМ К О 


лы Гну Юрковскому. Он привернул зас до- 
віриє до кооператива, котрый выказує што» 
раз больши торгы, он заохотил до садовод- 
ства, и ожывил рух в чытальні. Театральный 
кружок той чытальні отограл недавно „Та- 
лєргоф“ а тепер має выставити тото пред- 
ставленє по другых селах. 


Зындранова пов. Кроено. Дня 9. квітня т. р. 
отбылося открытє чытальні им. М. Качков- 
ского. На открытю присуствовало около 300 
людей а вписалося в члены 89 людей. При- 
іхало также много интелигенции : Промовляли 
Управителі школы О. Байко, М Кметко и Т. 
Фучыла, делєгат Общества Качковского Це- 
бринськый и студенты Феленчак и Курдидик. 
Открытє закончылося деклямациями дітей 
и отспіванєм гимна: Пора за Русь. 


Теретаиа пов. Кроено. Дня 10. квітня т. р. 
открыто чытальню им. М. Качковского. Со- 
браке открыл священник О. Теодозий Кур- 
дидик. котрый в горячих словах призывал 
людей до обороны своего руского облика 
и до интенсивной культурно-национальной 
роботы. Потом в короткых словах делегат 
Цебринскый представил просвітителны зада- 
чы чытален, а студент Курдыдик звернулся 
з апельом к молодежы и представил ей роль 
в просвітительном труді. Людей зобралося 
около 200, а в члены вписалося 66, 

Вечером отограно: „Бідна на світі пешена 
дитина“. 


Завадка Римановека. В страстну пятницю 
и суботу были в нашом селі учытелі. єден 
з Писаровец, другый з Чертежа. Учытель Иль- 
ков з Писаровец выголосил нам реферат о 
пчоловодстві а учытель Радванськый з Чер- 
тежа о садоводстві. Оба рефераты были до- 
бре приготовлены, а же и людей зышлося 
много. тому и користь з тых лекций для на- 
шого села велика. 

В третий день Великодных свят приіхал до 
нас делєгат О-ства им. М. Качковского 30 
Львова Г.н Михаил Цебринскый, штобы зао- 
хотити нас до нового труда и будови чы- 
тальняго дому, бо як знате уж з газеты „Лем- 
ко“ якаси вража рука подпалили нам деревя- 
ный чытальняний дом, 

Здавалобыся. што вшыткы будут барз ра- 
ды з того же наше село горйеся до наукы 
и хотілобы станути в рядах сел просвішеных, 
Здавалобися, же нашому учытельови Г-ну Фу- 
чылі будут вшыткы вдячны за тото, же спро- 
ваджат нам до села своих товаришей специа- 
листов по господарской области. Тымчасом, 
не знати чом — а властиво знати — не спо- 
добалися тоты наукы нашому егомосцьови, 
котрый дня 15. 1У. з казальниці метал громы 
громы так на учытелей як и на Г-на Цебрин- 
ского за тото, же они радили людям при- 
ступити до будовы нового дому чытальняно- 
во. Досталося им вшыткым и Илькову и Ра- 


Дмитро: А де то доправды поділся Ам- 
броз? 

Ваньо: Предчувал конец світа и втюк 
на місяц. Хоц ангелы ищы не почали трубити, 
але люде уж начали з біды ...марніти. 


Стр. 3 


В рочницю Талєргофа. 


Тым, што жытя в жертву дали 
За народну честь 

Терновый вінец зложыме 

На надгробный крест. 


Най их жертва даст нам силы 
На великый труд! 

Най талергофскы могилы 
Вказуют нам путь! 


И най память мученников 
Соединит нас! 

Всі пойдеме к єдной ціли 
Вперед, дружно враз! 


Побідиме вспольным трудом 
Діло вражых рук і 

Не встрашымеся их злобы 
Ни тюрмы, ни мук. 


пиона позитив н 


дванскому и Фучилі, а найвеце Цебринскому. 
Роскричался наш егомосць на людей так, як 
на кухарку дома, и заказувал ходити на такы 
собраня и не слухати такых, што волочатся 
по світі и баламутят людей. На нашого учи- 
теля Г-ну Фучылу выкрикувал, што он был 
офицером в польском войску и вытігал ша- 
блью на рускых. а тепер ест найбольшым 
ворогом Украины и каже закладати чытальні. 
Кричал так долго, аж люде не хотячы грі- 
шыти, повыходили з церкви. Остало лем 
килькох украинчыков. бо они сут побожны. 
Правда у когоси згынуло масло и комендант 
нашол тото масло у Данька Челяка, Юрчы- 
ково полотно и кльоц з громадского ліса 
зашли до Василя Челяка, инших семох ради 
ходят в ночи до Михала Кирпана, и волят, 
як в него не світится, иншы ищы любят пе- 
реконатися. ци конич сухий в загат! Хомяка, 
але в церкви, то они барз побожны. И не 
лем в церкви. Як спалилася наша чытальня, 
то они на кильометер от того місця, де она 
стояла, знимали уж шапкы и дяковали Богу, 
же уж по чытальні. 

Здаеся, же через тоту побожность их его- 
мосць не пубкикує, не кричыт на них, хоц не 
раз было бы за што, бо были и такы справ- 
кы, же вмішалася до них полиция и проку- 
ратория, але за тото, не може вздержатися 
єгомосць, штобы не метати громов на тых, 
котры хотят научытися чогоси, котры горну- 
лися до чытальні, штобы там прочытати кни- 
жку або почути розумне слово и штобы не 
поступати так, як нашы доморослы украинці 
поступают, же як треба было подписати ста- 
тулы чытальні „Просвіта“, котру хотіли зало- 
жыти, то не было кому, бо вшыткы были 
караны. Може ліпше былобы єгомосць кус 
и на них увагу звернути, а не интересуватися 
нашом чытальньом ! 

Член чытальні им. Качк. 


устє русске. В селі Устє русске, в домі Се- 
мана Цапа, находится, як на село велика са- 
ля. Чысто в ней и біло, попод повалу звиса- 
ют народны ленты и красный паук на сере- 
дині, а на стінах поприпинаны сут таблиці 
паперовы з написами маючыма на ціли при- 
поминати людям на каждом кроку, як нале- 
жыт поступати, штобы поднестися просвіти- 
тельно и економично. 

Тоты темы, якых написы сут до тепер на 
стінах, переробил з членами чытальні минув- 
шой зимы студент Г-н Андрей Гумецкый вла- 
сне в той салі. бо маленька наразі комната 
чытальняна не могла их всіх помістити. 

Госп. Андрей Гумецкый занялся близше ор- 
ганизацыйом молодежи, котру поділил на 
поодинокы секции. 

Так то чытальня им. Мих. Качковского 
в Устю руском, котрой предсідательом есть 
уж шестый рок Осиф Дзьоба, поступат як 
видиме вытревало вперед. 

Кажда секция має свою задачу. Єдна запо- 
знавала и запознає себе и другых з рацио- 
нальном годовльом худобы, друга з пчело- 
водством, трета з садоводством, четверта 
з интролигаторством, инша з веденьом книг 
и рахунков в господарстві, ищы инша поглу- 
блює відомости з области истории и литера- 
туры ит. д. ит. д. 

О вшытком том писали нгшы русскы га- 
зеты „Русскій Голос“ ч. 8. и „Земля і Воля“ 
ч. 9. 


Завдякы власне секции садовничой з єй 
проводником Сильвестром Ксвальчыком и 
його заступником Семаном Пейком посадили 
люде в Устю той весны больше як 200 де- 
ревец овочевых, якых на Лемковщыні так 
страшно бракує, же цілыма зимами люде 
праві не коштуют так потребных зеленых 
овочев. Фаховыма зас порадами при садже- 
ню все радо служил организатор секции. 

Секция интролигаторска з Антонийом Ан- 
дрейчыном яко предсідательом оправила ду- 
же книжок читальняных в тверды окладкы. 


Интересно нам тепер знати откаль Влад. 
Ив. Пейко з Торонто. Онт, Канада подал 
в американском Лемку ч. 12 з 29. Ш. 1934, 
Ложны, неправдивы, злосливы, відомости. 
в котрых цынично наступат на чесного и при- 
мірного госп. Андрея Г умецкого. 


Найже Влад. Ив. Пейко прийме до свойой 
відомости, што газ. „Слово“, з котрой мал 
черпатн відомости, выходит не во Львові, як 
пише, але в Варшаві! По друге газ. „Слово“ 
подає, што молодежы зышлося на ламанчак 


60 особ а не 90 як подає автор в Лемку. 


Треба навчытися Владиміре найперше чы- 
тати, выробити собі обективный суд, а по- 
знійше братися до дописей! 


Коллекту на „Ламанец“ зберал не студ. А. 
Гумецкый, але Андрей Дзьоба, библиотекар 
читальні, котрый поробил вшыткы закупы. 
Грошы за товар ушли частично до Грибова, 
частично до устянского кооператива „Сила 
Народа“, а до няна Андрея Гумецкого ушли 
грошы за тоты товары якых не было в ко- 
оперативі !! 


Забава „Ламанця“ была зроблена не для 
єгомосцев, але для молодежи, жебы вказати 
як можна за маленькы грошы культурно 
и весело забавитися, 

Ламанец постановили мы обходити каждого 
року и на нем будеме, ламати вшыткы нашы 
злы стороны, нашы особисты и народны ва. 
ды и што найважнише неохоту до книжкы. 


Доход зо забавы обернено по покритю 
вшыткых коштов на сьвітло, якого мы ужы- 
вали в зимі. 


„Батюшку з матушком“ и єй сестром як 
и посла Стапинского запрошено аж в остат- 
них годинах. Першых на желанє участников 
забавы просил Иосиф Дзьоба, зас остатнього 
тыж на желанє вшыткых Андрей Гумецкый. 


Закликано их длятого, бо того вартуют! 
Хочеме жыти як люде з людми, хочеме жыти 
з индивидуами добрыма, щырыма хоц ‘они 
полякы, англикы ци мурины, а злодіев, цы- 
ганов, ошустов, людей подлых, хоцбы міни- 
лися патриотами русскыма женеме гет от себе, 
не хочеме их знатн и бойкотуєме их. 

Нашы рускы люде дали поарештувати 
в жовтни 1933 р. невинно Устян, котры сіди- 
ли в Яслі в арешті около 2 тижней, а сіди- 
либы може и по килька місяцев, єслибы не 
пос. Стапипскый, поляк! Длятого мы хотіли, 
жебы познал нас а мы Його, бо вшытко тото 
робил безинтересовно хибаль за „Боже за- 
плат”, а іздил в той справі до Горлиц, то до 
Ясла, то зас до Кракова ци Варшавы. По 
друге хочеме жебы люде знали, же маме свои 
звычаи и свои пісні. 


Дакотры „патриоты“ кричат, та як можна 
кликати до себе поляка або з ним жыти, але 
як сами пхают свои зопсуты носы нераз и 
задалеко то нич злого ?! Видят чуже под лі- 
сом, але свого под носом не можут узріти. 


Што до тартаку парового в Квятони, то 
належыт он до трьох спольников: Цымбалы 
Емиля, Парагуза Тимка и Антония Г умецкого 
а не до самого того остатнього. Был он вы- 
ставленый в 1930 р. переважно за пожычены 
грошы, котры постепенно сплачуєся, а был 
выставленый як кажда институция промышлен. 
на на то, жебы такы Владиміры як Влад. И. 
Пейко не потребували толчыся по вагонах 
по Канаді (ч. 33 Лемка 1933 р.) и тым самым 
не наражали своих знищеных роботом роди- 
чей на біду через тото, же не вертают и не 
присылают пожыченых и процентованых до- 
ляров, але штобы ани могли на місци найти 
роботу и жытя! Треба чоловіче розрижнити 
зыск от вызыску. Лемковщына тогды буде 
ліпше стояти, єсли такых и подобных инсти- 

туций промишленных буде мати як найболь- 
ше. Свои людё найдут у своих роботу и грош 
остане у своих. Ци то буде институция ко- 


оперативна, сполкова, ци єдного чоловіка, 
тото неважне. Будуйме тото, што тепер мо- 
жливе ! 


Єсли зас иде о сам кооператив. .о упадку 
котрого буде написано в особной статии, то 
длячого Владиміра Ив. не болит голова за 
жыдовскы трачы на Лемковшыні, за жыдов- 
скы родины в Устю, лем за Гумецкого, ко- 
трый 29 роков тому назад побурил стары 
корчмиска з жыдовскыма родинами, якы му- 
сіли забератися з села. а на их місци побу- 
дувал свой рускый склеп за тяжко зароблены 
в Америці в друцяку грошы?! 

Не забывай также, што в том дому Гу- 
мецкого была и чытальня и вечеркы, пробы 
и представленя театральны и што по ВОЙН, 
если в Устю началися представленя, то запо- 
чаткувал их студ. Андрей Гумецкый, котрый 
за свои грошы книжкы театральны спровадил 
и звычайно сам вшыткы рол} розписувал. 

Владимире! Радиш змінити молодому сту- 
денту свою стару консервативну политику 
а взятися за нову. А мы власне вшытко тото 
тобі радиме зробити, штобыс больше дурниц 
не робил. 

И як тепер має народ слухати (як радиш) 
такых патриотов як ты? Ци не ліпше тепер 
ученого, єсли он єст чесным, послухати? 

Неправдом ест, якобы студ. Андрей Гумец- 
кый пхал колинебуд наш бідный народ в ре- 
лигийну авантуру, противно, авантуру застал 
готову як вернул зо школ, а если иде в на- 
род, то робиг так як можна найліпше, вшыт- 
ко робит з любови до негои безинтересовно. 

Не можеме скористати з твойой рады и 
прогнати нашого молодого Гумецкого, абс. 
землед. Академии, на сто вітров от себе. Але 
потішиме тебе. Єсли найдеме другого такого 
приятеля народа. котрый бы так любил нас 
як Андрей Гумецкый, то и того другого при- 
горнеме до себе, але такых людей в днешних 
часах мало. 


В Устю русском, дня 22. |У. 1934. 


Осиф П. Дзьоба, Мирон І. Пупчык, Коваль- 

чык Захар, Іоан Вовчак, Антоний А. Андрей- 

чин, Андрей Дзьоба, Николай Пейко. Даниил 

Вахновский, Порфирий Г абор, Никифор Кри- 

ницкый, Теофиль Мацканич, Пирог Павло, 

Іван Даньковскый, Сильвестер Ковальчык. 
Вшыткы подписали власноручно. 


* 


Допись з Устя Руского поміщаме на отвіт. 
ственность подписаных. Допись тому Редак- 
ция скоротила бо наша газета мала и немо- 
же поміщати долгых дописей о личном ха- 
рактері. 

—-0— 

Лікарства мают потаніти; має быти оголо- 

шеный повный аптекарськый цінник, 


Жыдовекы газеты нарічут, же Австрия иде 
слідами Гитлєра; жыдов выметают з урядов. 


Стемплі будут змнены. Вышли новы стем: 
плі по 50 гр., 1 зл. и 3 зл. Стары сут важны 
лем до 15 мая. 


Через Варшаву переіхало до Росии 300 ав- 
стрийскых социалистов, котры втекли з Ав. 
стрии по преграной революций, яку недавно 
выкликали в Австрии. 


Витое и Керник — котры утекли з Польщы 
— осіли, як доносят газеты в Швайцарии. 


В Лодзі згоріла фабрика. Пожар зачался 
в часі, коли роботникы были при роботі. 
Трьох роботников згоріло а 12 попеклося 
сильно. 


В Кракові лишыли родичы малого хлопчы- 
ка на возі а сами пошли на місто. До воза 
пришол якыйси злодій и казал хлопчыкови 
закликати маму. Хлопчык пошол за мамом, 
а злодій вкрал коні з возом. 


НИИ 
ананна 


Поміщайте оголошыня в газеті „Лемко“, 

Хто хце прислужытися нашой газет! 
нехай зберат оголошыня з міст и сел по- 
вітов Лєско, Сянок, Кросно, Ясло, Горлиці 
и Новый Санч. 


За редакцию отповідат: Василь Тыліщак. 


В Парыжу арештовали німеику шпьонку, ко- 


тра достала планы француского подводного: 


чолна, 

Там дошло на днях до демонстрации со- 
циалистичных и комунистичных урядников- 
Под парыжскым ратушом демонстранты об. 
шмарили полицию каменями. 


Английскы летчыкы 
летіли 22. марта з Англии, а 6. квітня опу- 
стилися на землю в Австралии. 


В Боливии в Полудневой Америці выбухнул 
бунт в воєнной академии, Спроваджено вой- 
ска, котры заатаковали бунтовников. По обох 
сторонах страты в убытих и раненых. 


Румынекый военный министер вихаь до Па- 
рижа для закупкы военных материялов на 
суму б милиярдов лей. 


В Єрусалимі бются жыды медже собом, — 
Жыды сут там поділены на дві „групы, котры 
почали битися на улицях Єрусалимы. 


З Турции вылетіло до Москвы 5 аеропланов.. 


В Румынии было землетрясене. Завалилося 
килька домов в Кишеневі, Галящ, Букарешті 
и Яссах. 


‚ Вімеччына заключыла дня 20. марта зо Со- 
віт. Росийом торговельный уклад на 1934 рок. 


ПОЧТОВЫЙ ЯЩЫК. 


1) Дмитро Глут, Скальник р. Жмигород. 
Присланы вершы може и добры, але так не- 
выразно написаны, же того не можеме отчы-. 
тати. Газету высыламе. 


2) М. Каня, Ропкы 
ный материял добрий, 
чыслах. 


3) Членам чытальні им. М. Качковского 
в Андреєвці п. Мушына завязавшым кружок 
подготовленя рольничого доношу, што по- 
требны им информации достанут в коротком 
часі. 


4) Юрий Бодак, Вапенне п. Липинкы :.Верць 
добрый, помістити не можеме, бо наша газе- 
та не нарушат ничыей віры ани религии, Га- 


зету высылаєме. 


5) Лемко зо Щавника, Решту материялу 
присланого вами выкористаме в слідуючом 
чыслі 


о) Громада Дальова п. Яслиска. В справ 
смиграции до Совітов знаме, же дакотры лю- 
де на власну руку зберали подписы и высла- 
ли прошене до Рады Министров, штобы ми- 
нистерство выстаралося в Росии о землю для 
евентуальных емигрантов. Справа тота однак 
з причын обнятых законом не може быти те- 
пер рішена. 


7) Г-ну Дру Жыдовскому, Пряшев. Дякуєме 
за присланы нам адресы. 


п. Усте Руске. Присла- 
помістиме в слідуючых: 


Складайте Вашы ощадноети 
В КОМУНАЛЬНОЙ 


Касі Ощадности 
в Крыниці. 


Она дає полну гваранцию, 
платит добрый процент — 
и выплачат зараз выпо- 
віджены грошы. 


Уділят она также 
пожычок на невысокий процент. 


аи Ев Еа еу дзе араараа га. 
Типография Осипа Стыфіого в Перемышлю, 


Рубеног и Воллер вы-- 


уч 


